cyanic-selkie/wikianc huggingface dataset:
Anžejs Pasečņiks
Karjera
2019. gada vasarā Filadelfijas "76ers" atteicās no draftā iegūtajām tiesībām uz A. Pasečņiku, un drīz pēc tam tika izplatīta informācija, ka viņš NBA vasaras līgā pārstāvēs Vašingtonas "Wizards", kas arī īstenojās. Pēc spēlēm vasaras līgā, oktobrī, "Wizards" iekļāva A. Pasečņiku komandas sastāvā, taču dažas dienas vēlāk atbrīvoja un viņš pievienojās kluba G Līgas komandai Capital City Go-Go. Novembrī viņš piedzīvoja debiju šajā komandā, kļūstot par trešo Latvijas basketbolistu pēc Dāvja Bertāna un Rodiona Kuruca, kas spēlējis G Līgā.
2019. gada decembrī, pēc vairāku Vašingtonas "Wizards" spēlētāju traumām, A. Pasečņiks tika iekļauts "Wizards" sastāvā un 18. decembrī piedzīvoja savu debiju NBA, nospēlējot gandrīz 28 minūtes spēlē pret Čikāgas "Bulls". Viņš guva 9 punktus un 8 atlēkušās bumbas, un šis bija ilgākais spēles laiks debijas spēlē starp septiņiem Latvijas basketbolistiem, kas spēlējuši NBA. 2020. gada 12. janvārī starp spēlētāju un komandu tika noslēgts vairāku gadu līgums.
2021. gada 17. janvārī "Wizards" atbrīvoja A. Pasečņiku, tādējādi 2020.—2021. gada NBA sezonā viņš piedalījās tikai vienā komandas spēlē (mazliet vairāk par sešām minūtēm spēles laika). Kopš 2021. gada novembra pārstāvēja Spānijas ACB līgas klubu Seviljas "Real Betis", kur spēlēja kopā ar Dairi Bertānu, palīdzot komandai sezonas gaitā uzlabot sniegumu un saglabāt vietu ACB līgā.
2022. gada vasarā A. Pasečņiks piedalījās viena no vadošajiem Eiropas basketbola klubiem FC Barcelona treniņprocesā, taču par komandas spēlētāju nekļuva un sezonas sākumā bija bez kluba. 30. novembrī tika paziņots, ka viņš pievienosies Francijas klubam Metropolitans 92, kļūstot par pasaulē zināmākā jaunā basketbolista un prognozētā NBA drafta pirmā numura Viktora Vembanjamas komandas biedru. 2023. gada februārī A. Pasečņika līgums beidzās, un viņš atgriezās savā iepriekšējā komandā: Spānijas ACB līgas klubā Seviljas "Real Betis". "Betis" sastāvā nospēlēja līdz 2023. gada vasarai, kad, komandai zaudējot vietu ACB līgā, pārcēlās uz līgas jaunpienācēju Palencia.
Latvijas izlase
Spēlējis dažāda vecuma Latvijas jaunatnes izlasēs. 2013. gadā U-18 izlases sastāvā izcīnīja 4. vietu U-18 čempionātā, kas notika Rīgā. Komandas spēlētāji A. Pasečņiks un Kristaps Porziņģis tika iekļauti šī turnīra simboliskajā izlasē, spēlētāja statistika bija 12,6 punkti un 7,7 atlēkušās bumbas vidēji spēlē.
Kopš 2016. gada ir pieaugušo Latvijas basketbola izlases spēlētājs.
Sasāri province
Sasāri province ir viena no 110 Itālijas provincēm  valsts dienvidrietumos, Sardīnijas autonomajā reģionā. Provinci rietumos un ziemeļos apskalo Vidusjūra, bet austrumos — Tirēnu jūra. Tās administratīvais centrs un lielākā pilsēta ir Sasāri. Sasāri province sīkāk iedalās 92 komūnās. 2016. gadā Sasāri provincei pievienoja likvidēto Olbijas-Tempio provinci.
Bērda atklātne
Bērda atklātne ir šaha atklātne, kas sākas ar gājienu: '''1. f2-f4'''.
To klasificē pie flanga atklātnēm ar Šaha atklātņu enciklopēdijas kodiem A02−A03.
Vēsture
Pirmais gājienu 1. f4 1620. gadā spēlējis Džoakīno Greko. 19. gs. pirmajā pusē to lietojuši vairāki citi pazīstami tā laika meistari: Laburdonē, Hauards Stauntons un citi. Tomēr atklātne tika nosaukta britu šahista Henrija Bērda vārdā, kas to pirmoreiz spēlējis 1856. gadā pret Falkbēru. Bērds nopietni pievērsies šīs atklātnes pētniecībai un to savā mūžā pielietojis vairāk nekā deviņdesmit reizes.
Stratēģiskā ideja
Šīs atklātnes pamatideja ir centra lauciņa e5 kontrole, to atbalstot gājienu Zg1-f3 un laidņa fianketto, spēlējot g2-g3 un Lf1-g2.
Galvenie varianti
Biežākie melno atbildes gājieni uz Bērda atklātni ir: Baltie šo bandinieka upuri parasti pieņem (2. f4xe5), bet iespējams ir arī pāriet uz karaļa gambītu, spēlējot 2. e2-e4.
Šis gājiens parasti noved pie holandiešu aizsardzībai raksturīgām pozīcijām, tikai ar apgrieztām krāsām.
Citi turpinājumi:
Seklis (Tumes pagasts)
Seklis (arī Sekļa ezers, Sekļu ezers, Sēklis, Sēkļa ezers) ir caurteces ezers Tukuma novada Tumes pagasta ziemeļos.
Grosglokners
Grosglokners (de) ir 3798 metrus augsts kalns Austrijas dienvidrietumos uz Tiroles un Karintijas robežas. Tas ir augstākais kalns Austrijā un augstākā Alpu virsotne uz austrumiem no Brennera pārejas.
Ietilpst Alpu Augstā Tauerna masīvā. Kalna austrumu nogāzē — Pasterces ledājs, kas ir Mellas upes sākums. Gar kalnu masīva izveidotais Grosloknera Alpu ceļš (Großglockner-Hochalpenstraße) ir populārs tūrisma objekts. Kalns ietilpst Augstā Tauerna nacionālā parka teritorijā.
Mosa (Norvēģija)
Mosa (no) ir pilsēta Norvēģijā, Vikenes filkē, tās gubernatora rezidence. 2012. gadā pilsētā dzīvoja 32 570 iedzīvotāji.
Mirušo piemiņas diena
Mirušo piemiņas diena jeb Svecīšu vakars ir īpaša svētku diena, kas ieviesta kristīgajā baznīcā, lai īpaši atcerētos un Dieva priekšā pieminētu savus aizgājējus. Romas katoļu baznīca Mirušo piemiņas dienu svin kā Visu dvēseļu dienu nākamajā dienā pēc Visu svēto dienas 2. novembrī.
Jūlijā un augustā Latvijas kapsētās svin kapu svētkus.
Šanhajas Pudunas lidosta
Šanhajas Pudunas lidosta (zh) ir starptautiska lidosta Šanhajā, Ķīnā. 2017. gadā lidostas pasažieru skaits pārsniedza 70 miljonus, tādējādi tā ir otra noslogotākā lidosta Ķīnā un 9. — pasaulē. Lidosta tika atklāta 1999. gadā.
Džeimss Troisi
Džeimss Troisi (dzimis ) ir Austrālijas futbolists, pussargs, Austrālijas futbola izlases dalībnieks. Kopš 2020. gada spēlē Austrālijas A-līgas kluba Western Sydney Wanderers sastāvā.
Sasniegumi
Austrālija
Antons Stabrovskis
Antons Stabrovskis (dzimis, miris ) bija Latvijas PSR Iekšlietu tautas komisariāta Liepājas daļas priekšnieks (1940—1941) un Tautas Saeimas (1940) deputāts.
Sivēnu ezers (Tumes pagasts)
Sivēnu ezers (arī Sivenu ezers) ir ezers Tukuma novada Tumes pagasta austrumos pie dzelzceļa līnijas Tukums II—Jelgava un Gailīšu kapiem.
Antons Stabrovskis
Dzīvesgājums
Dzimis (pēc vecā stila — ) Kuļņevas pagasta Goreišu ciemā (mūsdienās Mežvidu pagastā) trūcīga zemnieka Franciska Stabrovska un viņa sievas Marijas Stabrovskas daudzbērnu ģimenē. Mācījies Ludzas arodskolā, 1932. gadā pabeidzis Rīgas pilsētas tehnikuma mehānikas nodaļu. No 1933. līdz 1934. gadam Stabrovskis dienējis Latvijas Republikas armijā kā dižkareivis telefonists. 1936. gadā sācis studijas Latvijas Universitātes Mehānikas fakultātē. Kopā ar savu brāli Jāzepu darbojies Latgales studentu biedrībā "Montania". Studiju laikā strādājis par atslēdznieku uzņēmumā Rīgā. 1940. gadā apprecējies ar Latvijas Konservatorijas studenti, pianisti Veroniku Stepulāni.
Studijas Latvijas Universitātē tomēr nepabeidza sakarā ar to, ka pēc Latvijas okupācijas 1940. gadā kļuva par Tautas Saeimas deputātu no Latgales apgabala. Pēc tam iecelts par Latvijas PSR Iekšlietu tautas komisariāta Liepājas daļas priekšnieku. A. Stabrovski uzskata par vienu no atbildīgajiem par Liepājas "Zilajā brīnumā" notikušajām slepkavībām 1941. gada 27. jūnijā. Nosūtot darbā uz Liepāju, jau bija Padomju Savienības Komunistiskās partijas biedrs.
Bijis viens no “Liepājas aizstāvēšanas” kauju aktīvākajiem organizatoriem un cīnītājiem un gājis bojā 1941. gada jūnijā.
Lorija sala
Lorija sala (en, es) ir sala Antarktikā, otra lielākā Dienvidorkneju salu arhipelāga sala. Izvietojusies arhipelāga austrumdaļā, Vašingtona šaurums rietumos to atdala no Pauela salas. Krasta līnija ļoti robota, vairākas garas un šauras pussalas tālu iestiepjas jūrā, veidojot plašus līčus. Piekrastē daudz sīku saliņu un klinšu. Lielāko salas daļu klāj ledāji, centrālajā daļā paceļas ar ledāju klātā Melvila augstiene. Vairākas vietas Lorija salā un mazajās saliņās tās piekrastē atzītas par putniem nozīmīgām vietām.
Salu 1821. gada decembrī salas rietumu galu atklāja britu roņu mednieks Džordžs Pauels un nodēvēja to par godu britu kartogrāfam Ričardam Holmsam Lorijam (Richard Holmes Laurie), kurš sagatavoja un izdeva Pauela kartes. 1823. gada janvārī salu pilnībā apkuģoja un aptuveni nokartēja Džeimsa Vedela ekspedīcija, kas to sākotnēji nodēvēja par Vedela salu, bet vēlāk nosaukumu mainīja pret Melvila salu par godu britu valstsvīram Robertam Dandasam (Robert Dundas), otrajam grāfam Melvilam.
1903. gada martā salā ieradās Viljama Brūsa ekspedīcija ar kuģi Scotia. Brūsa komanda uzbūvēja akmens ēku Omondhausu (Omond House), ko izmantoja gan kā patversmi, gan kā meteostaciju. Ekspedīcija plānveidīgi izpētīja un nokartēja salu, kā arī atgrieza tai Pouela doto nosaukummu. 1903. gada decembrī Brūss devās uz Buenosairesu un 1904. gada janvārī ar Lielbritānijas valdības akceptu nodeva Lorija salā izbūvēto meteostaciju Argentīnas īpašumā. Stacijā, kas vēlāk tika pārdēvēta par Orkadasu, kopš tā laika tiek veikti nepārtraukti meteoroloģiskie un ģeomagnētiskie novērojumi un tā ir vecākā cilvēku apdzīvotā vieta Antarktikā.
No 1946. gada janvāra līdz 1947. gada martam Gedesa ragā salas ziemeļos darbojās Lielbritānijas polārstacija Keipgedesa.
Šaritē — Berlīnes Universitātes slimnīca
Šaritē - Berlīnes Universitātes slimnīca vai Berlīnes Universitātes medicīna ir viena no lielākajām pasaules universitātes slimnīcām, kas atrodas Berlīnē, Vācijā. Kopā ar Berlīnes Humbolta Universitāti un Berlīnes Brīvo Universitāti tā veido vienu no lielajiem medicīnas, zinātnes un izglītības centriem Eiropas Savienībā.
Tā izvietojas četrās klīniskajās bāzēs dažādās Berlīnes daļās un ietver gandrīz 100 dažādu klīniku un institūtu, kas apvienoti 17 centros (CharitéCenters).
Vēsture
Šaritē universitātes slimnīca ir izveidota 2003. gadā apvienojot Berlīnes Humbolta Universitātes un Berlīnes Brīvās Universitātes medicīnas fakultātes un to universitātes slimnīcas vienotā organizācijā, kas vienlaicīgi turpina kalpot kā abu universitāšu medicīnas fakultāte. Slimnīcas aizsākumi meklējami Lielā mēra laikā 1710. gadā, bet nosaukums Charité tai piešķirts 1727. gadā. 1828. gadā tā kļuva par Berlīnes Universitātes mācību slimnīcu. 1948. gadā Rietumberlīnē nodibināja Berlīnes Brīvo Universitāti, par kuras mācību slimnīcu kļuva Bendžamina Franklina slimnīca (Campus Benjamin Franklin).
Struktūra (Šaritē centri)
Lai labāk organizētu apmācību, pētniecību un ārtniecību, Šaritē ietvaros ir izveidoti 17 centri (CharitéCenters), kas apvieno vairāk kā 100 Universitātes slimnīcas klīniku un institūtu ar mērķi samazināt gaidīšanas rindas, izvairīties no nevajadzīgiem atkārtiem izmeklējumumiem un radīt specializētus primārās ārstēšanas centrus.
Ziku
Arturs Antunišs Koimbra (pt-BR, ; dzimis ), plašāk pazīstams kā Ziku (Zico), ir bijušais brazīliešu futbolists, pašlaik — futbola treneris.
Spēlētāja karjeras laikā spēlējis pussarga pozīcijā. Bieži tiek saukts par "balto Pelē", tiek uzskatīts par vienu no labākajiem futbolistiem pasaulē 1970. gadu beigās un 1980. gadu sākumā. 2004. gadā bijušais Brazīlijas futbolists Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē. Profesionāļa karjeras laikā spēlējis Brazīlijā, Itālijā un Japānā. Trīs reizes kļuvis par Brazīlijas čempionu. Trīs reizes ticis atzīts par Dienvidamerikas gada labāko futbolistu, 1983. gadā atzīts par gada labāko spēlētāju World Soccer vērtējumā. Brazīlijas izlases sastāvā aizvadījis 72 spēles, kurās guvis 52 vārtus. Spēlējis trijos Pasaules kausos (1978, 1982, 1986), 1978. gadā tika izcīnīta 3. vieta.
Pēc spēlētāja karjeras beigām kļuvis par treneri, 1996. gada jūlijā dibinājis klubu Centro de Futebol Zico Sociedade Esportiva, ko arī pats trenēja. Vēl ir trenējis Japānas un Irākas izlases, kā arī Japānas, Turcijas, Uzbekistānas, Krievijas un Grieķijas klubus. Kā Japānas izlases treneris izcīnīja 2004. gada Āzijas kausu.
Rušinīki
Rušinīki ir ciems Rožupes pagastā, Līvānu novadā. Atrodas 183 km attālumā no Rīgas.
Katalina Novāka
Katalina Ēva Novāka (hu; dzimusi Segedā) ir ungāru politiķe. Kopš 2022. gada maija ir Ungārijas prezidente. Novāka ir pirmā sieviete Ungārijas prezidenta amatā, kā arī jaunākā prezidente Ungārijas vēsturē, ievēlēta 44 gadu vecumā. Pārstāv partiju Fidesz. No 2018. līdz 2022. gadam ir bijusi Nacionālās asamblejas (Ungārijas parlamenta) deputāte, kā arī ģimenes lietu ministre Viktora Orbāna ceturtajā valdībā (2020—2021).
Studējusi ekonomiku Budapeštas Korvina universitātē un tiesību zinātni Segedas Universitātē. Papildus studēja arī ārzemēs Parīzes Nanteres universitātē. No 2017. līdz 2021. gadam bija partijas Fidesz vicepriekšsēdētāja.
Irmingera jūra
Irmingera jūra (is) ir Atlantijas okeānam piederīga malas jūra tā ziemeļrietumos. Izvietojusies Grenlandes dienvidaustrumu piekrastē, ziemeļaustrumos Dāņu šaurums to savieno ar Grenlandes jūru, austrumos jūru norobežo Islandes rietumu piekraste un Reikjanesas grēda. Nosaukta par godu dāņu hidrogrāfam, viceadmirālim Karlam Ludvigam Kristiānam Irmingeram (1802—1888), kura vārdā nosaukta arī jūru šķērsojošā siltā Irmingera straume.
Valdis (ezers)
Valdis (arī Vadžu ezers, Valda ezers, Valža ezers, Valžezers, Valžu ezers) ir publisks subglaciāls caurteces ezers Valkas novada Ērģemes pagasta dienvidos, uz dienvidrietumiem no Turnas.
Dibens — smilšains, vietām dūņains. Krasti — zemi, austrumos — slīpi. Ezerā ietek grāvis un strauts, iztek — strauts uz Sedu. Ūdens krāsa — dzidrūdens. Makrofīti — niedres, ezera meldri, garlapu gundegas, grīšļi, glīvenes (visgarās, spožās, peldošās), dzeltenās lēpes, skujenes, sūnas, hāras. Ezerā dzīvo līdakas, raudas, līņi, karūsas, akmeņgrauži, asari un plauži. Sastopami vēži. Ezerā mīt bebri.
Ezers ietilpst Ziemeļvidzemes biosfēras rezervāta teritorijā. Ezera ziemeļaustrumos ierīkota atpūtas vieta un peldvieta.
Hando Runnels
Hando Runnels (et, dzimis Liutsalu ciemā Jervas apriņķī, Igaunijā) ir igauņu dzejnieks un izdevējs.
Dzīvesgājums
Hando Runnels mācījies Tartu 1. vidusskolā un Paides vidusskolā. Vēlāk viņš studēja agronomiju Igaunijas Lauksaimniecības akadēmijā, taču to nepabeidza.
Darbojies kā redaktors, līdz 1971. gadam strādājot žurnāla "Looming" redakcijā.
Viņš debitēja 1965. gadā ar krājumu "Maa lapsed". 1970. un 1980. gados daļu no viņa darbiem nevarēja publicēt cenzūras dēļ. Daži no viņa nepublicētajiem darbiem tika nodoti tieši lasītājiem vai kopēti ar koppapīru.
1992. gadā nodibināja izdevniecību "Ilmamaa". Kopš 1995. gada Runnels ir Igaunijas ideju laboratoriju galvenais redaktors. No 1992. līdz 1993. gadam viņš strādāja par brīvās mākslas profesoru Tartu Universitātē. Viņš ir vienīgais profesors Igaunijā (un divdesmit gadus vēlāk arī vienīgais akadēmijas loceklis), kurš nav beidzis kādu augstākās izglītības iestādi.
2012. gada 5. decembrī Igaunijas Zinātņu akadēmijas Ģenerālā asambleja ievēlēja Hando Runnelu par akadēmiķi.
Runnels bija Igaunijas kongresa un konstitucionālās asamblejas loceklis.
Precējies, sešu bērnu tēvs.
Alfrēds Brēms
Alfrēds Edmunds Brēms (de;, miris ) bija vācu zoologs. Kā vairāksējumu izdevuma "Dzīvnieku valsts" autors ir populārzinātniskās literatūras klasiķis.
Rušēni
Rušēni ir ciems Vietalvas pagastā, Aizkraukles novadā. Atrodas 7 km no pagasta centra Vietalvas, 40 km no novada centra Aizkraukles un 133 km attālumā no Rīgas.
Alfrēds Brēms
Dzimis mācītāja un ornitologa Kristiāna Ludviga Brēma (1787—1864) ģimenē. Mācījies Altenburgā, bet vēlāk arhitektūru Drēzdenē. Tomēr pēc diviem semestriem pameta mācības, jo kopā ar tolaik pazīstamo ornitologu Johanu Vilhelmu fon Milleru (Johann Wilhelm von Müller, 1824 — 1866) 1847. gada 31. maijā devās ekspedīcijā uz Āfriku, apceļodams Ēģipti un Sudānu. Tur Alfrēds Brēms ieguva vērtīgus materiālus, tāpēc bez attiecīgas izglītības 20 gadu vecumā tika uzņemts Leopoldīnas akadēmijā.
Rušēni
Ciema apkārtnē atrodas Alogs.
Alfrēds Brēms
No 1853. gada līdz 1855. gadam studēja dabaszinības Jēnas universitātē. Vēlāk apmetās Leipcigā un strādāja par žurnālistu. Dažādos laikos apceļoja Spāniju, Norvēģiju, Lapzemi, Etiopiju, Sibīriju. Brēma ceļojumu apraksti bija populāri, tāpēc izdevniecība Bibliographisches Institut pasūtīja Alfrēdam Brēmam uzrakstīt visaptverošu darbu par dzīvniekiem. Šis darbs kļuva par pazīstamo izdevumu "Dzīvnieku valsts" (Brehms Tierleben), kas piedzīvoja vairākkārtējus izdevumus un tulkojumus daudzās valodās.
1861. gadā apprecējās. 1862. gadā Brēms kļuva par pirmo Hamburgas zooloģiskā dārza direktoru, kur strādāja līdz 1867. gadam. Vēlāk Berlīnē izveidoja akvāriju. Miris 1884. gadā.
Vēršādiņa
Vēršādiņa (arī Vēršāda, Vēršādas ezers) ir subglaciāls ezers Valkas novada Ērģemes pagasta dienvidos, uz dienvidiem no Valda.
Notece uz Valdi. Makrofīti - raglapes, niedres, lēpes, ūdensrozes.
Ezers ietilpst Ziemeļvidzemes biosfēras rezervāta teritorijā.
Valentīns Skulme
Valentīns Pāvils Skulme (dzimis 1922. gada 21. aprīlī Rīgā, miris 1989. gada 12. septembrī Rīgā) bija latviešu teātra un kino aktieris. No 1942. gada - Dailes teātra aktieris. Latvijas PSR Nopelniem bagātais skatuves mākslinieks (1971). Viens no Skulmju dinastijas māksliniekiem.
Biogrāfija
1945. gada beigās atgriezies Latvijā un ticis atkal pieņemts Dailes teātrī par aktieri. Aktiera iemaņas apguvis Dailes teātra 2. studijā, ko beidzis 1949. gadā. Bijis raksturlomu tēlotājs ar spilgti izteiktu intelektuālu ievirzi. Mūža nozīmīgākā loma teātrī - kņazs Miškins 1969. gadā iestudētajā lugā pēc Fjodora Dostojevska romāna "Idiots" motīviem. Filmējies vairākās Rīgas kinostudijas un padomju spēlfilmās, kur pieprasīts vāciešu lomās sava izskata dēļ. Tomēr vairākas reizes atteiktas vīzas braukšanai uz filmēšanos ārzemēs savas pagātnes dēļ. Ļoti mīlējis literatūru un ārkārtīgi daudz lasījis, brīvi lasījis un runājis vācu valodā, spēlējis klavieres, pārzinājis mākslas vēsturi.
Bijis precējies trīs reizes. No pirmās laulības ar aktrisi Rasmu Rogu viņam ir dēls Didzis, bet no trešās ar māsīcu, ārsti Ināru Skulmi - dēls Atis.
Miris 1989. gada 12. septembrī Rīgā, Stradiņa slimnīcā no plaušu vēža. Apglabāts Mālpils kapos.
Amerikāņu psihopāts
Amerikāņu psihopāts (en) ir 2000. gada psiholoģiska šausmu filma, kas balstīta uz Breta Īstona Elisa tāda paša nosaukuma romānu. Filmas režisore un viena no scenārija autorēm ir Mērija Harona. Galvenos tēlus atveido Kristians Beils, Džēreds Leto, Vilems Defo, Džošs Lūkass, Samanta Matisa, Mets Ross, Bills Seidžs un Kloē Seviņī. Filmas pirmizrāde notika Sandensas kinofestivālā.
Patriks Beitmens ir bagāts Ņujorkas investīciju bankas vadītājs. Viņš no saviem kolēģiem un draugiem slēpj savu psihopātisko alterego laikā, kad Patriks iegrimst dziļāk un dziļāk savās vardarbīgajās fantāzijās.
Pavasara veronika
Pavasara veronika (Veronica verna) ir augu suga ceļteku dzimtas veroniku ģintī. Savvaļā tā ir sastopama Eiropā, tostarp visā Latvijas teritorijā, Ziemeļāfrikā un Rietumāzijā smilšainās vietās — atmatās, nezālienēs, ceļmalās un pļavās.
Morfoloģija
Parastā veronika ir viengadīgs, 5—15 cm garš lakstaugs ar stāvu, apmatotu, dažreiz zarojošu stublāju, kurš augšdaļā ir klāts ar dziedzermatiņiem. Lapas ir sīkas 0,5—2 cm garas, 0,4—0,9 cm platas. To forma ļoti variē — no veselām līdz plūksnaini dalītām (vidusdaļā); stublāja augšējās lapas parasti ir veselas, lineāri lancetiskas.
Ziedu ķekars stublāja vai zaru galā ir blīvs un nav acīm redzami nodalīts no stublāja. Pie katra zieda ir lancetiska, stublāja lapai līdzīga seglapa, kas garāka nekā ziedkāts. Kauslapas arī ir klātas ar dziedzermatiņiem. Ziedu vainags ir gaiši zils ar tumšākām dzīslām. Auglis ir pogaļa ar seklu jomu un īsu irbuļa palieku (tā tikai mazliet pārsniedz jomu). Katrā pogaļas cirknī 6—8 sēklas. Zied no aprīļa beigām līdz jūnijam.
Sīļukalns
Sīļukalns var būt:
2015. gada Latvijas čempionāts šahā
2015. gada Latvijas šaha čempionāts - Latvijas šaha čempionāts vīriešiem un sievietēm, kas notika Rīgā no 30. aprīļa līdz 6. maijam 2015. gadā Latvijas Investīciju un attīstības aģentūras telpās (Pērses iela 2, 2. stāvs).
Atlases sacensības
Čempionāta izspēles sistēma, salīdzinot ar iepriekšējiem gadiem, netika mainīta. Vīriešu turnīrā bija paredzēti daudzpakāpju atlases turnīri, kas ietvēra ceturtdaļfinālu, pusfinālu un reģionālās atlases sacensības. Pusfināla un reģionālo sacensību uzvarētāji kvalificējas finālam. Tāpat finālam kvalificējas Latvijas 2015. gada U18 zēnu čempionāta pirmo divu vietu ieguvēji un U16 zēnu čempionāta pirmās vietas ieguvējs, kā arī Latvijas 2015. gada senioru čempionāta uzvarētājs. Bez atlases vīriešu čempionāta finālā varēja piedalīties Latviju pārstāvoši šaha lielmeistari un starptautiskie meistari, kā arī Latvijas 2014. gada čempionāta pirmo desmit vietu ieguvēji. Sievietēm atlases sacensības nebija paredzētas, bet fināls notika kā viens atsevišķs atvērta tipa turnīrs, kurā varēja piedalīties Latviju pārstāvošas šahistes ar vismaz I sporta klasi.
Reģionālie atlases turnīri
No reģionāliem atlases turnīriem tiesības piedalīties Latvijas 2015. gada vīriešu čempionāta finālā ieguva: No reģionāliem atlases turnīriem tiesības piedalīties Latvijas 2015. gada vīriešu čempionāta pusfinālā ieguva:
Kurzemes reģionālā atlase
No 13. līdz 15. februārim Liepājas kompleksās sporta skolas šaha nodaļas telpās notika Latvijas 2015. gada vīriešu čempionāta Kurzemes reģionālās atlases turnīrs. Tas risinājās pēc Šveices sistēmas 7 kārtās ar apdomas laiku 50 minūtes visai partijai plus 10 sekundes par katru izdarīto gājienu. 25 dalībnieku konkurencē uzvaru ar 5½ punktiem pēc papildus koeficienta izcīnīja Rinats Muhamadejevs, otrajā vietā ar tikpat punktiem palika Vitālijs Daškevičs. Trešo un ceturto vietu dalīja Arturs Feldmanis un Ņikita Kuzņecovs ar 5 punktiem. Pirmo divu vietu ieguvēji nodrošināja vietu čempionāta finālā, bet nākamo divu vietu ieguvēji ieguva tiesības piedalīties čempionāta pusfinālā.
Latgales reģionālā atlase
No 27. līdz 29. martam Daugavpils pilsētas šaha-dambretes klubā notika Latgales novada 2015. gada atklātais čempionāts šahā, kas vienlaicīgi bija Latvijas 2015. gada vīriešu čempionāta Latgales reģionālās atlases turnīrs. Tas risinājās pēc Šveices sistēmas 7 kārtās ar apdomas laiku 50 minūtes visai partijai plus 10 sekundes par katru izdarīto gājienu. 16 dalībnieku konkurencē uzvaru ar 5½ punktiem dalīja uzreiz trīs dalībnieki. Pēc papildus koeficienta labākais bija FIDE meistars Andris Starostīts, otro vietu ieguva starptautiskais meistars Valērijs Žuravļovs, bet trešajā vietā palika Romans Safonovs. Par puspunktu no uzvarētāju trijnieka atpalika Oļģerts Indričāns, kas ieņēma 4. vietu. Pirmo divu vietu ieguvēji nodrošināja vietu čempionāta finālā, bet nākamo divu vietu ieguvēji ieguva tiesības piedalīties čempionāta pusfinālā.
Latvijas 2015. gada jauniešu čempionāta fināli
No 16. līdz 21. martam Rīgas Šaha skolas telpās notika Latvijas jauniešu čempionāta fināli visās vecuma grupās. Apdomas laiks turnīros bija 90 minūtes visai partijai plus 30 sekundes par katru izdarīto gājienu. U16 zēnu grupā 11 dalībnieku konkurencē uzvarēja Dmitrijs Tokranovs, kas ieguva 9 punktus no 10, par 2½ punktiem apsteidza otrās vietas laureātu, un ieguva tiesības piedalīties Latvijas čempionāta finālā. U18 zēnu grupā 9 dalībnieku konkurencē par uzvarētāju kļuva Edmunds Beks, kas ieguva 7 punktus no 8, bet otro vietu ar 6½ punktiem izcīnīja Oļegs Petrovskis. Abi uzvarētāji ieguva tiesības piedalīties Latvijas čempionāta finālā.
Latvijas 2015. gada senioru čempionāts
No 20. līdz 22. martam Rīgas Šaha federācijas telpās notika Latvijas 2015. gada senioru čempionāts. Tas risinājās pēc Šveices sistēmas 7 kārtās ar apdomas laiku 50 minūtes visai partijai plus 20 sekundes par katru izdarīto gājienu. 38 dalībnieku konkurencē pirmo vietu pārliecinoši ieguva Jānis Daudzvārdis ar 6½ punktiem. Uzvarētājs iekļuva Latvijas 2015. gada šaha čempionāta finālā.
Latvijas vīriešu čempionāta pusfināls
No 2. līdz 6. aprīlim Rīgas Šaha federācijas telpās notika Latvijas vīriešu čempionāta pusfināls. Tās risinājās pēc Šveices sistēmas ar apdomas laiku 90 minūtes visai partijai plus 30 sekundes par katru izdarīto gājienu. Turnīrā varēja piedalīties Latvijas federāciju pārstāvoši šahisti ar ELO reitingu uz 2015. gada 1. janvāri virs 2001 punktiem, kā arī saskaņā ar Latvijas čempionāta ceturtdaļfināla, reģionālo atlases turnīru un Latvijas jauniešu čempionāta nolikumiem turnīram kvalificējušies dalībnieki. 26 dalībnieku konkurencē ar 6½ punktiem pirmo vietu dalīja uzreiz trīs dalībnieki. Pēc papildus koeficienta pirmais bija Vadims Boļšakovs, otrais - Ēriks Mieriņš, bet trešais palika Sergejs Kļimakovs. Pirmo 10 vietu ieguvēji nodrošināja vietu čempionāta finālā.
Interesants fakts
Uzvarētāja Artura Neikšāna rezultāts - 8 punkti no 9 iespējamiem (88,89 %) - bija labākā Latvijas šaha čempionāta rezultāta atkārtojums finālos, kas notikuši pēc Šveices sistēmas. 1990. gadā tieši tādu pašu rezultātu sasniedza Edvīns Ķeņģis, bet 1977. gadā Alvis Vītoliņš izcīnīja 11½ punktus no 13 iespējamiem (88,43 %), kas bija trešais labākais rezultāts. 2023. gadā šos rezultātus pārspēja Toms Kantāns, izcīnot 8½ no 9 iespējamiem (94,44 %).
Latvijas vīriešu šaha čempionāta turnīra tabula
! !! Dalībnieks !! Reitings !! 1 !! 2 !! 3 !! 4 !! 5 !! 6 !! 7 !! 8 !! 9 !! Punkti !! Vieta !! TB1 !! TB2 !! TB3
Daugavpils novada partija
Daugavpils novada partija ir reģionāla politiskā partija, kas darbojas Augšdaugavas novadā un Daugavpilī. Partiju dibināja vairāk nekā 200 biedri. Partijas līderis ir Augšdaugavas novada domes priekšsēdētājs Arvīds Kucins.
Sifana Hasana
Sifana Hasana (nl; dzimusi Adanā, Etiopijā) ir Nīderlandes vieglatlēte, vidējo un garo distanču skrējēja. Kopš 2019. gada pasaules rekordiste jūdzes skrējienā (4:12,33), viņa ir arī Eiropas rekordiste vairākās distancēs no 1500 m līdz pusmaratonam. 2020. gada jūnijā uzstādīja pasaules rekordu 10 000 m skrējienā (29:06,82), kas gan tika uzlabots jau pēc divām dienām. 2019. gada Pasaules čempionāta zelta medaļas ieguvēja 10 000 m un 1500 m distancē, pirmā sportiste vēsturē, kas spējusi lielajās sacensībās uzvarēt šajās divās dažādajās distancēs. Divu zelta medaļu ieguvēja 2020. gada vasaras olimpiskajās spēlēs.
Daugavpils novada partija
2018. gadā 13. Saeimā kā vienīgā Daugavpils novada partijas pārstāve tika ievēlēta Janīna Jalinska.
Sifana Hasana
Dzimusi Etiopijā, viņa valsti pameta kā bēgle un 2008. gadā 15 gadu vecumā ieradās Nīderlandē. 2013. gadā saņēma šīs valsts pilsonību.
Karjera
2014. un 2018. gada Eiropas čempionātā uzvarēja, attiecīgi, 1500 m un 5000 m distancē. 2018. gada septembrī Kopenhāgenā uzstādīja Eiropas rekordu pusmaratonā (1.05:15). 2019. gada jūlijā S. Hasana laboja Svetlanai Masterkovai gandrīz 23 gadus piederējušo pasaules rekordu jūdzes skrējienā (4:12,33).
2019. gada Pasaules čempionātā Dohā S. Hasana kļuva par uzvarētāju 10 000 metru distancē, kuru pirmo reizi karjerā sacensībās bija skrējusi tikai šajā sezonā, bet pēc tam uzvarēja arī 1500 metru distancē, kļūstot par pirmo sportisti vēsturē, kas spējusi lielajās sacensībās uzvarēt šajās divās dažādajās distancēs.
2020. gada septembrī S. Hasana uzstādīja pasaules rekordu stundas skrējienā, Briselē noskrienot 18 930 m, kas bija par 413 metriem vairāk nekā etiopietes Dires Tunes 2008. gada pasaules rekords.
2021. gada 6. jūnijā pašmāju sacensībās Hengelo, viņa laboja pasaules rekordu 10 000 m skrējienā, distanci pieveicot 29:06,82. Tomēr jau divas dienas vēlāk turpat notika Etiopijas nacionālās komandas atlases sacensības Tokijas olimpiskajām spēlēm, kurās Letesenbeta Gideja rekordu laboja vēlreiz. Olimpiskajās spēlēs S. Hasana triumfēja gan 10 000 m, gan 5000 m distancē, bet 1500 metros izcīnīja bronzas medaļu.
Mērija Luīza Pārkere
Viņa ir pazīstama ar Nensijas Botvinas lomu televīzijas seriālā Weeds, par šo lomu ir saņēmusi Zelta globusa balvu kā labākā aktrise, tāpat bijusi vairākkārt nominēta dažādām citām balvām. 1990. gadā debitējusi Brodvejā ar lomu izrādē Prelude to a Kiss, par ko tikusi nominēta Tony balvai, par tēlojumu 2000. gada izrādē Proof arī saņēmusi Tony balvu. Vēl ir filmējusies tādās filmās un seriālos kā "Lodes pār Brodveju", "RED aģenti: atvaļināti un sevišķi bīstami", Fried Green Tomatoes, Boys on the Side, The West Wing un Angels in America.
Olga Aleksandrova
Olga Aleksandrova (es, uk; dzimusi Harkivā) ir Ukrainas starptautiskā lielmeistare šahā (1999), kas kopš 2009. gada pārstāv Spāniju.
Biogrāfija
Pirmos panākumus starptautiskajos šaha turnīros guvusi 1990. gadu vidū. 1996. gadā dalījusi 2. vietu Maskavas starptautiskajā turnīrā, bet 1997. gadā uzvarējusi Frīdekmīstekas starptautiskajā turnīrā. 2002. gadā dalījusi 1. vietu Aluštas sieviešu šaha turnīrā. 2004. gadā uzvarējusi Ukrainas sieviešu šaha turnīrā. 2006. gadā bijusi 3. vietā Pamplonas starptautiskajā šaha turnīrā. 2011. gadā izcīnījusi 3. vietu Spānijas atklātajā šaha čempionātā. Divas reizes uzvarējusi Spānijas sieviešu šaha čempionātos (2013, 2014).
Piedalījusies Pasaules šaha čempionātos sievietēm pēc izslēgšanas sistēmas:
Pārstāvējusi Ukrainas un Spānijas komandas lielākajos komandu šaha turnīros:
Par panākumiem turnīros FIDE 1997. gadā Aleksandrovai piešķīra starptautiskās meistares (WIM), bet 1999. gadā - starptautiskās lielmeistares (WGM) nosaukumu. 2001. gadā saņēmusi starptautiskā meistara nosaukumu vīriešiem (IM).
Pēdersens
Pēdersens (da — 'Pēdera dēls'; sieviešu dzimtē Pēdersena) ir dāņu cilmes uzvārds, kam norvēģu valodā sastopams līdzīgs uzvārds ar tādu pašu cilmi — Pēdešens (no). Cilvēki ar šo uzvārdu:
Neriņa
Neriņa (arī Neriņš) ir Babītes ezera pieteka, kas tek Mārupes novadā. Sākas no novadgrāvju sistēmas Bieriņu un Medemu purvu apvidū. No dienvidrietumiem uzņem ūdeņus no Cenas tīreļa austrumu malas. Tek galvenokārt ziemeļrietumu virzienā. Ietek Babītes ezera austrumu galā, kur tek gar Babītes poldera dienvidu dambi. 1958. gadā, rekonstruējot polderi, Neriņas lejtece novirzīta aptuveni 1 km uz rietumiem līdz bijušajai Dzilnupes ietekai ezerā un gar ezera austrumu galu pa apvadkanālu uz Varkaļu kanālu. Neriņas gultne visā garumā regulēta, lejpus Piņķiem izrakta jauna taisna līdz 15 m plata gultne. Uz upes izveidoti vairāki dīķi. Lielākās pietekas ir Dzilnupe (pirms poldera izbūves ietecēja Babītes ezerā) un Beberbeķu strauts. Upē ir sastopamas līdakas, asari, raudas un citas zivis.
Peptīdi
Peptīdi ( — 'barojošs') ir vielas, kuru molekulas sastāv no ķēdē savienotiem divu vai vairāku aminoskābju atlikumiem. Saites, kas savā starpā saista aminoskābju atlikumus, sauc par peptīdsaitēm —C(O)NH—. No divām aminoskābēm sastāvošus peptīdus sauc par dipeptīdiem, no trim — par tripeptīdiem utt. Peptīdus, kuru molekulās ir līdz 20 aminoskābju atlikumu, dēvē par oligopeptīdiem, bet peptīdus ar garāku ķēdi — par polipeptīdiem. Ja aminoskābju atlikumu ir vairāk par 50, tādus polipeptīdus parasti sauc par olbaltumvielām.
Hipotēzi par to, ka peptīdi sastāv no aminoskābēm, izvirzīja vācu ķīmiķis Hermanis Emils Fišers 1900. gadā, bet 1905. gadā viņš izstrādāja peptīdu sintēzes metodi laboratorijā. Fišers ieteicis arī pašu terminu 'peptīds'.
Daudziem peptīdiem piemīt liela bioloģiska aktivitāte. Pēc bioregulējošās iedarbības peptīdus iedala peptīdu hormonos (oksitocīns, vazopresīns, glikagons), apetīti un gremošanas procesus regulējošos peptīdos (gastrīns, leptīns), neiropeptīdos (endorfīni, enkefalīni) u.c.
Jānis Kalniņš (hokejists)
Jānis Kalniņš (dzimis ) ir latviešu hokejists, vārtsargs. Pašlaik (2022) pārstāv KHL klubu Habarovskas "Amur".
Spēlētāja karjera
Profesionāļa karjera uzsāka 2008.—09. gada sezonā, HK Liepājas Metalurgs otrajā sastāvā spēlējot Latvijas čempionātā. Viņš tobrīd bija komandas otrais vārtsargs aiz Māra Jučera. 2010.—11. gada sezonā kopā ar komandu izcīnīja Latvijas čempiona titulu, Kalniņš ieguva arī līgas labākā vārtsarga balvu. "Metalurga" sastāvā Kalniņš spēlēja līdz pat 2012.—13. gada sezonas noslēgumam, pēc kura komanda tika izformēta.
2013. gadā Kalniņš pievienojās ungāru MOL hokeja līgas klubam Dunaújvárosi Acélbikák. Tā sastāvā viņš aizvadīja nākamās divas sezonas. 2015.—16. gada sezonu aizvadīja Székesfehérvár rindās. 2016. gada vasarā pievienojās KHL klubam Rīgas "Dinamo". Sezonas gaitā dalīja laiku vārtos ar čehu Jakubu Sedlāčeku, taču nākamajā sezonā jau pildīja komandas pamatvārtsarga funkcijas. 2018. gada jūnijā pievienojās Helsinku "Jokerit".
2022. gadā Tamperes "Tappara" sastāvā kļuva par Somijas čempionu. 2022. gada jūlijā KHL komanda Habarovskas "Amur" paziņoja par līguma noslēgšanu ar vārtsargu Jāni Kalniņu. Pats hokejists intervijā portālam Sportacentrs.com to apstiprināja: "Nav populārs lēmums, bet tādu pieņēmu, jo mana karjera vairs nebūs gara. Šis bija labākais variants manai ģimenei un, domājot par dzīvi pēc hokeja. Esmu pieaudzis cilvēks un apzinos, kāda reakcija var būt cilvēkos un kā to pavērsīs mediji. Katrs dzīvojam savu dzīvi un pieņemam lēmumus, kuri ir labākie sev un savai ģimenei."Ar šo soli Kalniņš aizvērtu durvis spēlēšanai Latvijas izlasē saskaņā ar pēc Krievijas iebrukuma Ukrainā mainīto Sporta likumu.
Latvijas hokeja izlases rindās debitēja 2014. gadā. Izlases sastāvā devies uz 2015. un 2016. gada Pasaules čempionātu.
The Evil Dead
The Evil Dead ir 1981. gada ASV šausmu filma, kuras režisors un scenārija autors ir Sems Reimi (savā režisora debijā). Filmā galvenās lomas atveido Brūss Kempbels, Elena Sandvaisa, Ričards Demaninkors, Betsija Beikere un Terēza Tilija.
Filma stāsta par pieciem draugiem, kuri atpūšas nelielā mājā meža vidū. Atskaņojot kādu atrastu audio kaseti, pašiem nenojaušot, viņi atbrīvo ļaunus dēmonus.
Filmas The Evil Dead pirmizrāde notika. Filmu izrādīja 1982. gada Kannu kinofestivālā. Pēc tam, kad šausmu romānu autors Stīvens Kings to nodēvēja par vienu no savām mīļākajām filmām, tās izplatīšanas tiesības iegādājās New Line Cinema. Filma no kritiķiem sākotnēji saņēma pozitīvas kritiķu atsauksmes un mūsdienās to dēvē par vienu no šausmu žanra labākajām filmām.
Filmai The Evil Dead iznākuši vairāki turpinājumi, kā Evil Dead II (1987), Army of Darkness (1992) un Evil Dead (2013). No 2015. līdz 2018. gadam iznāca televīzijas seriāls Ash vs Evil Dead. Franšīzes piektā filma, Evil Dead Rise, iznāks 2023. gadā. Oriģinālā The Evil Dead triloģija tiek uzskatīta par vienu no visu laiku ievērojamākajām kulta filmu sērijām vēsturē. Savukārt, filmas galvenais varonis, Brūsa Kempbela attēlotais Ešs Viljams, tiek uzskatīts par popkultūras ikonu.
Rušiuns
Rušiuns ir ciems Rušonas pagastā, Riebiņu novadā. Atrodas 229 km attālumā no Rīgas.
Ciema apkārtnē atrodas vairākas apskates vietas (Rušonas katoļu baznīca, Rušonas muiža), ūdenstilpes Rušons, Spuļdzeņu ezers, Mazais Kurtoša ezers, viesu māja. Valsts aizsargājamie kultūras pieminekļi ciema apkārtnē: Rušonu katoļu baznīca, klosteris.
Tu-134
Tu-134 (ru) ir divu dzinēju reaktīva PSRS ražota pasažieru lidmašīna, kas bija paredzēta īsa attāluma lidojumiem.
Vēsture
Pirmais Tu-134 prototipa lidojums notika 1963. gadā. No 1966. līdz 1989. gadam Harkivas aviorūpnīcā saražoja 854 Tu-134 (1966—1970), Tu-134A (1970—1980), Tu-134B (1980—1984) un citu modifikāciju lidmašīnas.
Kapitālsabiedrība (Somija)
Kapitālsabiedrība (fi) Somijā ir ekvivalenta akciju sabiedrībai vai sabiedrībai ar ierobežotu atbildību citās valstīs. Saīsināti to raksta Oy un norāda vai nu pirms vai pēc uzņēmuma nosaukuma.
Dažkārt, ja uzņēmumā tiek lietota arī zviedru valoda, nosaukumam vēl pievieno Somijas zviedru valodas ekvivalentu "Ab" (aktiebolag; Zviedrijā šis saīsinājums tiek rakstīts "AB"). Ja galvenā valoda ir somu, tad raksta, piemēram, Oy Suomi Ab vai Suomi Oy Ab, bet ja galvenā ir zviedru valoda, tad Ab Finland Oy vai Finland Ab Oy.
Osakeyhtiö pamatkapitālam jābūt vismaz 2500 EUR.
Jānis Šterns
Jānis Šterns ( — ) bija Latvijas politiķis. Bijis 2., 3. un 4. Saeimas deputāts.
Biogrāfija
Jānis Šterns piedzima Cīravas pagastā laukstrādnieka ģimenē. Mācījies Cīravas pagastskolā. Pēc tam mācījies dārzkopību Rīgā un Ķīrupes muižā. Strādājis par dārzkopi vairākās Kurzemes muižās.
Piedalījies 1905. gada revolūcijā. Šternu 1906. gadā vajāja soda ekspedīcijas. Tika nodedzināta Šterna māja. Šterns tika arestēts, notiesāts un izsūtīts uz Mezeņas pilsētu Arhangeļskas guberņā, kur pavadīja nepilnus divus gadus. 1918. gadā piedalījies Liepājas apriņķa pašvaldības dibināšanā.
1920. gadā Šterns tika ievēlēts Satversmes sapulcē no Latvijas Sociāldemokrātiskās strādnieku partijas (LSDSP) saraksta. 1921. gadā pievienojās Mazinieku partijai un tās parlamentārajai frakcijai. 1925. gadā bija zemkopības ministra biedrs bez balstiesībām valdībā. No 1925. līdz 1934. gadam bija Saeimas deputāts. Līdz 1929. gada decembrim pārstāvēja Mazinieku partiju, pēc partijas likvidēšanas piedalījās Progresīvās apvienības izveidē un darbībā.
Pēc Latvijas okupācijas piedalījies Demokrātiskā bloka saraksta veidošanā Tautas Saeimas vēlēšanām. Līdz ar citiem aktīvistiem arestēts. Vācu okupācijas laikā Šternu pratināja Gestapo. Otrās padomju okupācijas laikā 1949. gada martā izsūtīts uz Omskas apgabalu, no kura atgriezās 1956. gadā.
Miris Liepājas slimnīcā. Apbedīts Liepājā.
Nunu Ešpiritu Santu
Nunu Ešpiritu Santu (pt, dzimis ) ir bijušais Portugāles futbolists, spēlēja vārtsarga pozīcijā, pašlaik futbola treneris. 2021. gada Santu bija Anglijas Premjerlīgas komandas Tottenham Hotspur galvenais treneris.
Kopš (2022) ir Saūda Arābijas profesionālā līgas kluba Al-Ittihad galvenais treneris.
Futbolista karjera
Savu spēlētāja karjeru Santu iesāka Portugāles komandā Vitória SC. Vēlāk Santu pārstāvēja vairākus Spānijas klubus. 2002. gadā atgriezās Portugālē un pievienojās FC Porto. Spēlējis arī Krievijas Premjerlīgas kluba FC Dynamo Moscow sastāvā. Karjeru Santu noslēdza FC Porto.
Trenera karjera
Savu trenera karjeru Santu iesāka Rio Ave FC komandā. Vēlāk trenēja gan Valencia CF, gan FC Porto. 2017. gadā kļuva par Anglijas čempionāta komandas Wolverhampton Wanderers galveno treneri. 2021. gada 30. jūnijā tika apstiprināts par Tottenham Hotspur galveno treneri.
Spēlētāja karjera
Deportivo
Porto
Trenera karjera
Wolverhampton Wanderers
Mārsila veronika
Mārsila veronika (Veronica serpyllifolia) ir ceļteku dzimtas veroniku ģints augu suga, kura ir plaši sastopama Eirāzijā, tostarp visā Latvijas teritorijā, un kā nezāle ir ieviesusies visos citos kontinentos. Tā aug atmatās, tīrumos, zālājos, ceļmalās un dažādās nezālienēs.
Morfoloģija
Mārsila veronika ir daudzgadīgs, 5—20 cm garš lakstaugs ar kailu, gulošu vai pacilu stublāju.
FK Vojvodina
FK Vojvodina ir Serbijas futbola klubs no Novisadas, kas spēlē Serbijas Superlīgā. Komanda divreiz izcīnījusi Serbijas kausu.
Mārsila veronika
Morfoloģija
Lapas ir olveidīgas vai eliptiskas, aptuveni 0,8—2 cm garas un 0,3—1 cm platas, to mala ir gandrīz gluda, gals strups, kāts — īss. Augšējās lapas ir sēdošas.
Madss Pēdersens
Madss Pēdersens (da; dzimis ) ir Dānijas šosejas riteņbraucējs, kurš pārstāv UCI WorldTeam komandu . 2019. gada septembrī viņš uzvarēja Pasaules čempionāta grupas braucienā Jorkšīrā, Anglijā.
Karjera
2013. gadā Pēdersens uzvarēja Parīze—Rubē junioru sacensībās un ieguva sudraba medaļu 2013. gada Pasaules čempionātā junioriem. Pēdersens uzvarēja Gente—Vevelgema U23 sacensībās, Norvēģijas tūres U23 sacensībās, kā arī Tour de l'Avenir posmā, līdz kļuva par profesionāli.
Trek–Segafredo (2017–pašlaik)
2016. gada augustā  paziņoja, ka parakstījuši līgumu ar Pēdersenu līdz 2018. gadam.
Pirmajā profesionāļa sezonā viņu iekļāva komandas sastāvā startam 2017. gada Giro d'Italia. Viņš kļuva par Dānijas čempionu grupas braucienā, un uzvarēja Tour du Poitou Charentes kopvērtējumā pēc tam, kad bija guvis uzvaru individuālā brauciena posmā. 2017. gada septembrī Pēdersens uzvarēja Danmark Rundt kopvērtējumā.
2018. gada aprīlī viņš finišēja otrais Flandrijas tūrē, piedaloties atrāvienā. Pēdersens veica uzbrukumu pirms Kopenberga kāpuma nedaudz vairāk kā 50 kilometrus pirms finiša un viņa pievienojās Dilans van Bārle (') un Sebastians Langevelds ('). Nākamais uzvarētājs Niki Terpstra (') Pēdersenu noķēra un apdzina pēdējā Aude Kvaremonta kāpumā, bet Pēdersens spēja aiz sevis noturēt Pasaules čempionu Peteru Saganu (') un pārējo pelotonu, kļūstot par jaunāko Flandrijas tūres pjedestāla finišētāju pēdējos 40 gados.
2019. gada 29. septembrī Pēdersens uzvarēja Pasaules čempionāta grupas braucienā smagā, lietainā trasē Harogeitas apkārtnē Jorkšīrā, Anglijā.
2020. gada 11. oktobrī Pēdersens uzvarēja Gente—Vevelgema sacensībās.
2021. gada 28. februārī uzvarēja Kīrne—Brisele—Kīrne sacensībās.
Sudmaļupīte (Slocenes pieteka)
Sudmaļupīte (augštecē Skāmaņupīte) ir Slocenes kreisā krasta pieteka Tukuma novadā.
Izteka - uz rietumiem no Vecmokām. Tek dienvidu-dienvidaustrumu virzienā. Caurtek Jaunmoku dzirnavu ezeru. Ietek Slocenē pie valsts autoceļa A10 (Rīga—Ventspils). Sudmaļupīti šķērso valsts autoceļi V1446 (Tukums–Milzkalne–Smārde–Slampe), A10, kā arī dzelzceļa līnija Ventspils—Tukums II.
Hitomi
Hitomi jeb ASTRO-H (arī NeXT) ir Japānas Aerokosmisko pētījumu aģentūras (JAXA) orbitālā observatorija, kura paredzēta novērojumiem rentgenstaru spektrā. Palaista 2016. gada februārī. Kopš 2016. gada 26. marta pavadonis nekontrolēti griežas un ar to ir zaudēti sakari.
Hitomi uzstādīti četri teleskopi un seši detektori, kuri veic novērojumus cietajos un mīkstajos rentgenstaros un gamma staros:
ASTRO-H tika palaists 08:45 UTC ar nesējraķeti H-IIA (lidojums F30) no Tanegasimas kosmosa centra. Kā sekundārā krava palaisti pavadoņi ChubuSat-2, ChubuSat-3, Horyu-4. Pēc ievadīšanas orbītā observatorijai dots nosaukums Hitomi. Tās darbības laika bija plānots 3 gadi.
27. martā JAXA paziņoja, ka 26. martā plānotajā sakaru seansā nav izdevies sazināties ar Hitomi. Savukārt ASV kosmisko objektu novērošanas dienests Joint Space Operations Center bija novērojis to, ka no pavadonis 26. martā 08:20 UTC ir sadalījies piecās daļās. Pēc rūpīgākas analīzes Joint Space Operations Center paziņoja, ka fragmentācija notikusi 01:42 UTC, bet nav pazīmju, ka pavadoņa galvenais ķermenis būtu sadalījies. Līdz 1. aprīlim JAXA speciālistiem četras reizes izdevās nodibināt uztvert signālus no Hitomi.
Pēc telemetrijas fragmentiem izdevies noskaidrot, ka pavadonis bija sācis griezties, sākotnēji 21,7 grādi stundā. Orientācijas sistēma tāpēc deva komandu žiroskopiem neitralizēt rotāciju. Šīs darbības rezultātā inerciālās sistēmas kļūdas dēļ kosmiskais aparāts sāka griezties pretējā virzienā. Žiroskopos uzkrājās griezes moments, kuru nespēja izlādēt magnētiskie griezes momenta kontrolieri, līdz žiroskopi sasniedza robežu. Hitomi vadības dators secināja bīstamu situāciju un pavadoni ievadīja drošajā režīmā. Lai saules baterijas būtu vērstas pret Sauli, kosmisko aparātu centās stabilizēt ar hidrazīna raķešdzinējiem. Tas neizdevās, jo saules sensors nespēja atrast Sauli. Tā vietā, lai labotu pieaugošo griešanās ātrumu, mazās raķešdzinēju iedarbināšanas netīši izraisīja Hitomi rotēt ātrāk.
Aprīlī ir pamanīti 11 ar Hitomi saistīti fragmenti. Lielākais no tiem griežas ar ātrumu 5,2 apgriezieni sekundē, kas ir par ātru, lai kosmiskais aparāts iegūtu enerģiju no saules baterijām.
Funny Girl
Funny Girl ir latviešu-brazīliešu dziedātājas Lauras Rizoto izpildītā dziesma, kas uzvarēja Latvijas nacionālajā atlasē 2018. gada Eirovīzijas dziesmu konkursam Supernova 2018. Dziesmas mūzikas un teksta autore ir Laura Rizoto.
Dziedātāja Laura Rizoto ar šo dziesmu pārstāvēja Latviju 2018. gada Eirovīzijas dziesmu konkursā, otrajā pusfinālā, kas notika Lisabonā, Portugālē.
Ģilfi Sigirdsons
Ģilfi Sigirdsons (is; dzimis ) ir Islandes futbolists, Anglijas Premjerlīgas kluba Everton un Islandes futbola izlases pussargs.
Karjeru Sigirdsons sāka Reading FC komandā. 2010. gadā viņu nopirka Vācijas klubs TSG 1899 Hoffenheim. 2012. gadā viņu izīrēja Swansea City A.F.C. 2012. gadā Sigirdsonu nopirka Tottenham Hotspur F.C. 2014. gada vasarā Sigirdsons atgriezās Swansea City A.F.C.
2017. gadā pievienojās Everton F.C.
Islandes futbola izlasē spēlējis 2016. gada Eiropas čempionātā.
Rušona Petrovka
Rušona Petrovka ir ciems Feimaņu pagastā, Rēzeknes novadā. Atrodas 241 km attālumā no Rīgas.
Huans Hosē Floress
Huans Hosē Floress i Aramburu (es; —) bija venecuēliešu ģenerālis, kurš kļuva par Ekvadoras Republikas augstāko vadītāju un vēlāk par pirmo Ekvadoras prezidentu. Vēlāk viņš amatā pavadīja vēl divus termiņus no 1839. līdz 1843. un no 1843. līdz 1845. gadam un bieži viņu sauc par "Republikas dibinātāju".
Rušona Petrovka
Ciema apkārtnē atrodas Rušons.
Normans Hanters
Normans Hanters (en, dzimis, miris ) bija angļu futbolists un futbola treneris, spēlēja aizsarga pozīcijā, bijis Anglijas futbola izlases pārstāvis.
Ar Leeds United komandu izcīnījis divus Anglijas čempionu titulus, FA kausu, Anglijas Līgas kausu, kā arī 1975. gadā spēlējis Eiropas kausa finālā. Kopumā Leeds United rindās aizvadījis 726 mačus, kuru laikā guvis 21 vārtus.
Anglijas futbola izlasi pārstāvējis no 1965. līdz 1974. gadam, 28 mačos gūstot 2 vārtus. Ar izlasi uzvarējis 1966. gada FIFA Pasaules kausā. Piedalījies arī 1968. gada Eiropas čempionātā un 1970. gada FIFA Pasaules kausā.
Sasniegumi
Leeds United
Anglija
Makkejs
Makkejs var būt:
Vircēlis
Vircēlis (arī Viceļa ezers, Vircelis, Virdēlis, Viruļa ezers) ir subglaciāls caurteces ezers Valkas novada Ērģemes pagasta dienvidos, 2 kilometri uz dienvidrietumiem no Turnas.
Dibens - dūņains. Krasti - zemi, grūti pieejami. Ietek grāvis, iztek grāvis uz Kukra ezeru. Makrofīti - vilkvālītes, grīšļi, peldošās un visgarās glīvenes, dzeltenās lēpes, ūdensgundegas, elši, iegrimušās raglapes. Ezerā dzīvo līdakas, raudas, līņi, karūsas un asari.
Ezers ietilpst Ziemeļvidzemes biosfēras rezervāta teritorijā.
Juris Ivanovs
Juris Ivanovs (1952) ir latviešu mākslinieks, heraldikas un grafikas speciālists. Kopā ar dzīvesbiedri Ilzi Lībieti izveidojis daudzus Latvijas novadu, pilsētu, pagastu un dzimtu ģerboņus.
Dzīvesgājums
Dzimis. Studēja Latvijas Mākslas akadēmijas Tekstilmākslas nodaļā, ko beidza 1977. gadā ar gobelēnu “Zeme un jūra” (vad. Rūdolfs Heimrāts) kā diplomdarbu. Kopš 1972. gada piedalījās izstādēs, Latvijas Mākslinieku savienības biedrs kopš 1979. gada. Daudzu plakātu konkursu laureāts. Strādāja par Dekoratīvās mākslas kombināta mākslinieku (1977-1992). Veicis Rīgas pilsētas vēsturiskā ģerboņa grafisko atjaunošanu 1990. gadā.
Kopā ar mākslinieci Ilzi Lībieti radījis lielu daļu no Latvijas pilsētu, novadu un dzimtu ģerboņiem, piemēram, Jelgavas pilsētas ģerboni, Lielvārdes pilsētas ģerboni, Ķekavas novada un Dobeles novada ģerboni, tāpat arī Vairas Vīķes-Freibergas dzimtas ģerboni. Organizēja vairākas heraldikas izstādes kopā ar I. Lībieti (2001, 2013–2015).
Frenks Makkejs
Frenks Džejs Makkejs (en; dzimis, miris ) bija amerikāņu polo spēlētājs, olimpiskās zelta medaļas ieguvējs.
Dragoļubs Miničs
Dragoļubs Miničs (sr;, Podgorica — , Novisada) bija Serbijas starptautiskais lielmeistars šahā (1991).